Държавен вестник, бр. 73, 2015 г., стр. 7

БРОЙ  73	
Д Ъ Р Ж А В Е Н  В Е С Т Н И К 	
СТР.  7  
Чл. 13. (1) Служебни кучета се използват за 
патрулиране, охрана на масови мероприятия, 
при групови нарушения на обществения ред 
и задържане на лица. Служебните кучета за­
дължително се водят от техния щатен водач.
(2) Преди пускане на кучето водачът взема 
мерки да не се причинят вреди на други лица.
Чл. 14. (1) Конете се използват за патру­
лиране, охрана на масови мероприятия, при 
задържане на лица и при групови нарушения 
на обществения ред.
(2) Ездачът трябва да направлява живот­
ното по начин, безопасен за околните лица.
Чл. 15. (1) При изпълнение на служебните 
си задължения в случаите по чл. 85, ал. 1 
ЗМВР полицейските органи могат да бъдат 
въоръжени с патрони с гумени, пластмасови, 
шокови куршуми и с халосни патрони.
(2) При изпълнение на служебните си за­
дължения по чл. 85, ал. 2 ЗМВР органите за 
приемане, пренасяне и доставка на кореспон­
денция и материали, съдържащи класифици­
рана информация, могат да бъдат въоръжени 
с патрони с гумени, пластмасови, шокови 
куршуми и с халосни патрони. 
Чл. 16. (1) Халосните патрони и патроните 
с гумени, пластмасови и шокови куршуми са 
предназначени за оказване на физическо и 
психологическо въздействие върху правона­
рушители и се използват при:
1. задържане на лице, за което има данни, 
че е извършило престъпление, което не се 
подчинява или оказва съпротива на поли­
цейски орган;
2. пресичане на групови нарушения на об­
ществения ред и прекратяване на безредици;
3. предотвратяване бягство на конвоирано, 
съпровождано или задържано лице;
4. опит за нерегламентиран достъп до 
кореспонденция и материали, съдържащи 
класифицирана информация.
(2) В случаите по ал. 1 минималното до­
пустимо разстояние до лицето, срещу което се 
използват халосни патрони и патрони с гумени, 
пластмасови и шокови куршуми, се определя 
от тактико-техническата характеристика на 
всеки отделен вид боеприпас. 
(3) Забранява се смесено поставяне на бой­
ни патрони и патрони с гумени, пластмасови, 
шокови куршуми и халосни патрони в един 
пълнител (магазин) или барабан на оръжието.
Чл. 17. (1) Устройствата за принудително 
спиране на превозни средства са механични, 
електромагнитни и други съоръжения, при­
бори и химически смеси, предназначени за 
въздействие върху части, агрегати и системи 
на превозните средства, водещи до преуста­
новяване на тяхното движение. 
(2) Устройствата за принудително спиране 
се използват по отношение на превозни сред­
ства, водачите на които не се подчиняват на 
подадени от полицейските органи сигнали за 
спиране, при задържане на правонарушите­
ли, движещи се с превозно средство, и при 
освобождаване на заложници. 
(3) Устройствата за принудително спиране 
на превозни средства се използват по разпо­
реждане на оперативния дежурен от ОДЦ/
ОДЧ, ръководителя на операцията или стар­
шия на наряда.
(4) При определяне на местата за поставяне 
на устройствата за принудително спиране се 
вземат под внимание особеностите на пътя и 
прилежащите участъци, видимостта, скоростта 
и интензивността на движението, видът на пре­
возното средство и други конкретни условия. 
(5) При използването на устройство за 
принудително спиране се осигурява необходи­
мата сигнализация, съобразена с конкретната 
обстановка, с изключение на случаите при 
освобождаване на заложници.
Чл. 18. (1) Устройствата за отваряне на 
помещения са механични, хидравлични, 
пневматични, пиротехнически, взривни, елек­
тромагнитни и други съоръжения, прибори 
и химически вещества, предназначени за 
въздействие върху заключващи механизми и 
разрушаване на прегради на входове на сгради, 
помещения и пътни превозни средства.
(2) Устройствата за отваряне на помещения 
се използват за проникване при задържане на 
правонарушители, освобождаване на заложни­
ци, противодействие или отказ да се изпълни 
законно разпореждане, оказване съдействие 
на други държавни органи или длъжностни 
лица, на които противозаконно се пречи да 
изпълняват задълженията си.
(3) Устройствата за отваряне на помещения 
се използват по разпореждане на ръководите­
ля на операцията, старшия на екипа или на 
оперативния дежурен от ОДЦ/ОДЧ.
Чл. 19. (1) Светлинни и звукови устройства 
с отвличащо въздействие са боеприпаси и 
пиротехнически, механични и други прибори, 
предназначени за дезориентиране и отвличане 
на вниманието. 
(2) Светлинни и звукови устройства с 
отвличащо въздействие се използват при 
проникване в обекти, освобождаване на за­
ложници, задържане на правонарушители, при 
нападения срещу граждани и/или полицейски 
органи, групови нарушения на обществения 
ред, нападения на сгради, помещения, съоръ­
жения и пътни превозни средства. 
(3) Използването на светлинни и звукови 
устройства се извършва в съответствие с 
тактико-техническите характеристики и въз­
можностите на всеки отделен вид.
(4) Светлинни и звукови устройства се 
използват по разпореждане на ръководителя 
на операцията, старшия на екипа, а при вне­
запно нападение над полицейски служители 
и/или други лица и при освобождаване на 
заложници – по преценка на служителя.